tomron87/hebrew-wikipedia-sentences-corpus huggingface dataset:
לחבורות ההומוטופיה הראשונות משמעות גאומטרית וטופולוגית אינטואיטיבית.
החבורה האפס סופרת את מספר רכיבי הקשירות של המרחב.
בעזרת טענה זו ניתן לספור את המרכיבים מלכתחילה; אחד היישומים של שיטה זו הוא הוכחת משפט העקומה של ז'ורדן באופן קל יחסית.
החבורה הראשונה איזומורפית באופן טבעי לאבליזציה של החבורה היסודית של המרחב.
טענה זו יחד עם טבעיות האיזומורפיזם ניתן ליישם במספר טענות חישוביות.
מקרה מיוחד נוסף הוא החבורה ה- של יריעה טופולוגית סגורה -ממדית שווה ל- אם היריעה אוריינטבילית, ושווה לאפס אחרת.
חבורות ההומולוגיה הן אינווריאנטים הומוטופיים - כלומר, למרחבים הומוטופיים אותן חבורות ההומולוגיה.
בפרט, החבורות המצומצמות של מרחב כוויץ כולן אפס.
בכל זאת, הן לא מבדילות באופן מלא בין מרחבים טופולוגיים - ישנם מרחבים בעלי אותן החבורות שאינם שקולים הומוטופית, למשל טורוס ואיחוד נקודתי .
לצורך חישוב חבורות ההומולוגיה יש מספר שיטות.
המוכרת והבסיסית ביותר היא סדרת מאייר-ויאטוריס, סדרה מדויקת המקשרת בין החבורות של מרחב לחבורות של כיסוי טוב שלו, ובכך מקלה על החישוב.
השימוש בסדרה מקביל במובן מסוים לשימוש במשפט ואן קמפן בעת חישוב החבורה היסודית.
שיטה נוספת לחישוב חבורות של מרחבים רבים היא שיטה שפותחה במיוחד לחישוב החבורות של מרחבי CW.
ההומולוגיה הסינגולרית של כיסוי של מרחב טופולוגיה, היא הומולוגיה ביחס לכיסוי טוב שלו .
כדי להגדירה, ראשית מגדירים להיות אוסף הסימפלקסים הסינגולריים שתמונתם מוכלת באחד ה-; כמו כן מגדירים , החבורה האבלית החופשית מעל .
מהסדרה שלעיל, היות שמתקיים , מושרה קומפלקס שרשראות:
מקומפלקס שרשראות זה משרה את חבורות ההומולוגיה היחסיות: .
כעת, משפט חשוב קובע שהעתקת ההכלה משרה איזומורפיזם , והוא למעשה איזומורפיזם טבעי ביחס להעתקות המכבדות את הכיסוי.
נראה שלא חידשנו כלום, אך למעשה הרווחנו דיי הרבה - שימוש נפוץ במיוחד בבנייה זו הוא כאשר הכיסוי הוא כיסוי של שתי תתי-קבוצות נחתכות לא טריוויאלית, המוביל לבניית סדרת מאייר-ויאטוריס, סדרה נפוצה במיוחד העוזרת בחישוב חבורות הומולוגיה רבות.
כאמור לעיל, תורת הומולוגיה מוגדרת בעזרת התאמת חבורות לזוגות של מרחבים כאשר - אך במקרה של הומולוגיה סינגולרית בדרך כלל מגדירים אותן אחרי הגדרת .
כדי להגדיר את חבורות ההומולוגיה היחסיות, נגדיר .
היות שמתקיים מושרות העתקות , והן משרות חבורות הומולוגיה - הנקראת חבורות ההומולוגיה היחסיות, ומסומנות .
לחבורות אלו אכן מתאימה סדרה מדויקת .
הסדרה המדויקת של חבורות ההומולוגיה היא אכן טבעית ביחס להעתקות המכבדות את הכיסוי.
לאחר הגדרת ההומולוגיה היחסית, ניתן להוכיח את משפט הקיצוץ - הקובע כי אם כך ש-, אז .
משפט נקודת השבת של בראואר
חבורת 7ג' הידועה גם כ"חבורת 7 גמדים" היא סדרת אנימציה המבוססת על הסרט "שלגייה ושבעת הגמדים".
הסדרה משודרת בדיסני XD בארצות הברית החל מ-7 ביולי 2014. בישראל, הסדרה משודרת בערוצים דיסני ג'וניור וערוץ דיסני ישראל החל מדצמבר 2014. העונה הראשונה כללה 24 פרקים והסתיימה בארצות הברית ב-12 בספטמבר 2015.
ב-2 בדצמבר 2014 הסדרה חודשה לעונה שנייה, העונה עלתה ב-23 בינואר 2016. ב-25 באפריל 2016 נודע כי זו תהיה העונה האחרונה של הסדרה.
הסדרה מתרחשת בעולם המופלא של שמחה-ליווד, שבו המלכה עונג מסתמכת על שבעת הגמדים - עליזי, ביישני, ישנוני, אפצ'י, שטיא, רטנוני ודוק, שישמרו על ביטחון הממלכה.
בדרכם של הגמדים עומדים שני נבלים מרושעים בשם גרים והילדי האפלוליים, שמתכננים להשתלט על הממלכה באמצעות גנבת האוצרות הקסומים שנמצאים במכרה של שבעת הגמדים.
שבעת הגמדים, השונים זה מזה באופיים, תמיד מצליחים להציל את המצב ולשלוח את הילדי ואת גרים בחזרה למאורת הרשע שלהם.
עליזי (Happy) - גמר אשר מסתדר עם כולם ומשתמש באנרגיה החיובית שלו על מנת לראות את הצד הטוב בכל דבר, אפילו כאשר אין צד טוב.
רטנוני (Grumpy) - גמד שלילי, הוא יציל את המצב אבל הוא יתלונן על כך כל הזמן.
דוק (Doc) - גמד חכם ובונה דברים.
למרות שהוא יודע המון, הידע שלו לא תמיד מהימן.
שטיא (Dopey) - גמד שמח וקליל.
אמנם הוא לא מדבר אך הפעולות שלו מדברות בעד עצמן.
אפצ'י (Sneezy) - לא משנה במה מדובר, ככל הנראה אפצ'י יהיה אלרגי לזה.
אפצ'י יכול למקד את העיטושים החזקים שלו בדיוק רב כדי להציל את המצב.
ישנוני (Sleepy) - גמד ישנוני אשר תמיד זקוק לתנומה, אפילו במהלך הרפתקה סוערת.
הוא מצליח לסיים משימות תוך כדי שינה יותר ממה שאחרים יכולים כשהם ערים לגמרי.
ביישני (Bashful) - גמד ביישן אבל כשהעניינים הופכים לקשים הוא נכנס לפעולה והוא אחד מהיותר אמיצים מכל חבורת 7ג'.
הילדי (Hildy) - מכשפה אשר התחתנה ממש לאחרונה והיא מאוד מפונקת ועצבנית.
אבל יותר מכל היא רוצה להיות שליטת שמחה-ליווד, מדברת בקול תינוקי לגרים.
גרים (Grim) - בעלה האוהב של הילדי.
למרות שיש לו שאיפות גדולות, חסר לו כישרון בתחום הקסמים לכן הקסמים שלו תמיד משתבשים.
המלכה עונג (Queen Delightful) - השליטה טובת הלב והאהובה של שמחה-ליווד.
היא נדיבה, שמחה ותמיד מוכנה לחגוג.
לורד סטארצ'בוטום (Lord Starchbottom) - השליש ועוזר המלכה הנאמן.
הוא טוב בתחומים רבים אך לא מומחה באף אחד מהם.
דמותמדבב באנגליתמדבב בעבריתעליזיקווין מייקל ריצ'רדסוןלירון לברטטונימוריס לה מארשצביקה פורמןדוקביל פארמראלי לולאישטיאדי בראדלי בייקריואב זיסקרוטאפצ'יסקוט מנוילדן קיזלרישנוניסטפן סטאנסוןעמית רייסביישניבילי ווסטדור סרוגוהילדיקלי אוסבורןעדן גמליאלגריםג'ס הרנלניר רוןהמלכה עונגלי-אלין בייקרשירלי לילולורד סטארצ'בוטוםפול רגדני לשמן
עונה מספר פרקים תקופת שידור מקורית תקופת שידור בישראל שידור ראשון שידור אחרון שידור ראשון שידור אחרון 1 24 7 ביולי 2014 12 בספטמבר 2015 דצמבר 20142015 220 23 בינואר 20165 בנובמבר 201624 באוקטובר 20162017
חבורת בימות הייתה חבורת זמרים ישראלים שהוקמה בשנת 1972 והעלתה מופע משיריה של נעמי שמר.
החבורה הורכבה משלושה עשר חברים וביניהם יוצאי להקות צבאיות.
בין חברי הלהקה: מירי אלוני, רותי בן אברהם, דני גרנות, עוזי מאירי, יגאל חרד ואחרים.
הלהקה העלתה מופע משירי נעמי שמר וכן הקליטה אלבום משיריה.
רותי בן אברהם – זמרת
מיקו לזרוביץ' – גיטרה בס
המופע משירי שמר, כלל את המיטב שבשיריה בתקופה שאחרי מלחמת ששת הימים.
נוסף לשירים המוכרים כלל המופע גם שירים שחשפו פן מוכר פחות של שמר, עם שירים כמו "מר נרקיס" העוסק ברווק כרוני, "שיר ערש למקרים מיוחדים" שהוא שיר ערש לבתם של הורים גרושים, "אנשים יפים" העוסק במיופייפי החברה הגבוהה, ו"המכשפות" על עיתונות רכילאית.
בערב נכללו גם השירים "ארבעים" ("יצאתי תמיד עם יותר צעירים...
ולבשתי ביקיני אחרי גיל עשרים") ו"אני מגדלת בעל" ("וכשאומר שאני גידלתי בעל, הם ישלחו אותי ישר לגן עדן").
שמר נמנעה מלכלול את שני האחרונים בלקטי הפזמונים הרבים שהוציאה במהלך השנים.
המופע בוים על ידי צדי צרפתי וזכה להצלחה רבה.
המנהלת המוזיקלית של המופע הייתה חנה הכהן, שהייתה גם פרופ' למוזיקה.
המעבדים של שירי המופע היו: מתי כספי, שלמה גרוניך, אלכס וייס, סטו הכהן, גיל אלדמע ופולדי שצמן.
בנוסף לשיריה המוכרים של שמר ששולבו במופע, הוצגו שירים חדשים כמו "לשיר זה כמו להיות ירדן" (בביצוע של מירי אלוני), "לא אמות כי אחיה" (שהולחן על פסוקים מתוך תהילים) "בארץ להד"ם" (גם כן בביצועה של אלוני), "מר נרקיס", ו"שש עשרה" שהפכו ללהיטים גדולים.
שני שירים מהמופע הגיעו למצעד השנתי תשל"ג (1973): "מר נרקיס", שדורג במקום ה־25 ו"לשיר זה כמו להיות ירדן", שדורג במקום ה-18.
האלבום "שירי נעמי שמר" (1972, מילים ולחנים - נעמי שמר) הוקלט על ידי חברי "חבורת בימות" .
רוב שירי האלבום עובדו על ידי מתי כספי: "לשיר זה כמו להיות ירדן", "אין ויש", "חרוזי ביניים", "בארץ להד"ם", "לא אמות כי אחיה", "מר נרקיס", "אני מגדלת בעל", "ארבעים", "שני צלמי רחוב".
חבורה שכזאת הוא סרט קולנוע ישראלי משנת 1962 בבימויו של זאב חבצלת.
התסריט מבוסס על ספרו רב המכר של ישראל ויסלר (פוצ'ו) "חבורה שכזאת" משנת 1957 וזכה בפרס אשר ברש.
הספר יצא שוב בהוצאה מורחבת ב-2009 בשם "חבורה שכזאת היינו".
הסרט צולם בשחור-לבן בקיבוץ פלמחים וזכה להצלחה רבה.
זאב חבצלת במאי הסרט, נהרג בתאונה זמן קצר לפני הקרנת הבכורה.
בשנת 1989 יצא לאקרנים הסרט "יוסל'ה, איך זה קרה?", שהיה המשך לסרט זה, גם הוא בתסריט של ישראל ויסלר (פוצ'ו) יחד עם נפתלי אלטר.
שנת 1946, הנער יוסי (יוסי בנאי) הגר בשכונת מחלול ביחד עם אמו האלמנה (שושנה דואר), קם בבוקר אורז מזוודה ומתכונן לעזוב ולהתגייס לפלמ"ח.
ברגע האחרון מתעוררת אמו ומנסה לשכנע אותו להישאר אך לשווא.
הוא מגיע לקיבוץ ויוסי פס (בומבה צור), הליצן של החבר'ה מתחזה למפקד, עורך לו "ראיון קבלה" ומצווה עליו להתפשט ולבצע תרגילי התעמלות.
יוסי עושה זאת ללא תהייה לקול צחוקם של החבר"ה המציצים עליו דרך החורים באוהל.
יוסי נמצא באוהל ביחד עם עוד שלושה "יוסל'ך" - יוסי פס, יוסל'ה (אבנר חזקיהו) ויוסק'ה (עודד תאומי).
מפקד המחלקה הוא דודיק (נתן כוגן) וסגנו הוא דב (עמנואל בן עמוס).
השלושה מתחקרים את יוסי באשר לשמו.
מכיוון שיש "עודף" בשם זה, הם קובעים כי ייקרא "יוסיניו".
חבר הקיבוץ גוטהרץ (גדעון זינגר) תמים במיוחד ומעריץ את הפלמחניקים.
הם גונבים תרנגולת מן הלול ומבשלים אותה.
כאשר הוא מגיע לאוהל שלהם ומגלה את תכולת הסיר, הם בודים מליבם סיפור על כך שהעוף דרוש כדי להאכיל את הכלב של הזקיף הבריטי בתחנת משמר שעליהם להתקיף.
במחלקה נמצאות גם בנות שהבולטות בהן הן זיוה (גילה אלמגור) ושולה (מרים שרון).
שולה מנסה להתחיל עם יוסיניו הבתול ללא הצלחה, ודב מנסה לכפות את עצמו על זיוה היפה ללא הצלחה.
השואה מוזכרת בסרט בתור פליט שואה בודד (אילי גורליצקי) בעל מבט נוגה, הגר לבדו ב"ליפט" בסמוך למחנה הפלמ"ח, מנגן במפוחית פה ומשחק עם עצמו בשחמט.
המחלקה יוצאת לשתי פעולות: העלאת מעפילים ותקיפת תחנת חוף בריטית.
משתיהן מצליחים שלושת ה"יוסל'ך" להתחמק.
הם בורחים אל תל אביב ומודדים נעליים בחנות.
לאחר מכן גם הולכים לקולנוע עם הבנות ומעוררים קטטה גדולה באולם.
לגוטהרץ בקיבוץ הם מספרים על פעולותיהם בפלמ"ח והוא מעריץ אותם.
אמו של יוסיניו מגיעה למחנה, מוצאת את יוסיניו במקלחת ומביישת אותו מול חבריו.
היות שהיא מעוניינת להחזירו הביתה, יוסי פס שוב מתחזה למפקד איתו היא מעוניינת לשוחח והוא משכנע אותה שנוכחותו של יוסיניו חיונית למחנה.
למחרת נפרד ממנה יוסי והיא מבקשת ממנו לכתוב לה מכתבים, ללבוש בלילה סוודר ולחזור הביתה לאחר שיסיים עם הפלמ"ח.
לבסוף יושב יוסיניו עם חבריו ומגיע בחור חדש למחנה המבקש לדעת איפה ימצא את המפקד.
יוסיניו כפלמחני"ק ותיק, מורה לו את הדרך ומוסיף שכבר יזכה לקבלת פנים.
חברי הקבוצה מציגים כעין מיקרוקוסמוס של החברה הישראלית: אשכנזים ומזרחים, נשים וגברים וניצול שואה.
העבר של ניצול השואה, שאינו זוכה אף לשם, כלל אינו עולה על הפרק.
הוא מתואר כשתקן ומסוגר, כמי שאינו מעוניין לחשוף את סיפורו, ובכך מתורצת השתיקה של הסרט בנוגע לשואה.
שחקןתפקיד יוסי בנאי יוסיניו בומבה צור יוסי פס גילה אלמגור זיוה נתן כוגן דודיק המ"מ עמנואל בן עמוס מפקד הכיתה דב אבנר חזקיהו יוסל'ה עודד תאומי יוסקה גדעון זינגר גוטהרץ אילי גורליצקי פליט שואה שושנה דואר אמא של יוסיניו מרים שרון שולה
במתמטיקה, חבורה קומפקטית מקומית היא חבורה טופולוגית שהטופולוגיה שלה קומפקטית מקומית והאוסדורף.
למשפחה זו דוגמאות חשובות רבות, כגון חבורות אלגבריות מעל שדה המספרים הממשיים או המרוכבים, או כל שדה מקומי לא ארכימדי.
על חבורה קומפקטית מקומית מוגדרת מידת האר, המאפשרת לבצע אינטגרציה של פונקציות מדידות-בורל, המובילה להכללה של הכלים הסטנדרטיים באנליזה מתמטית, כגון התמרת פורייה.
תוצאות רבות בתורת ההצגות של חבורות סופיות מוכחות על ידי חישוב הממוצע של קבוצה.
בהצגות עבור חבורה קומפקטית אפשר להמיר חישובים כאלה באינטגרל המנורמל לפי מידת האר, ולכן תורת ההצגות של חבורות קומפקטיות אינה רחוקה מזו של חבורות סופיות.
טכניקות אלה אינן ממשיכות לחבורות קומפקטיות מקומית, ושם נדרשים כלים מתקדמים יותר כגון אנליזה הרמונית.
תורת ההצגות של חבורות אבליות קומפקטיות מקומית מתוארת על ידי דואליות פונטריאגין.
חבורות באומסלג-סוליטר הן דוגמה חשובה למשפחה של חבורות בעלות יחס יחיד.
זוהי הרחבת HNN של החבורה הציקלית האינסופית בעצמה.
החבורה קובעת את הפרמטרים p,q עד כדי סדר וסימן.
ידוע שהחבורה מקיימת את תנאי הופף אם ורק אם p=1 או של-p,q יש אותם גורמים ראשוניים.
ידוע ש- היא residually finite אם ורק אם p=1 (זה המקרה שבו החבורה פתירה) או .
חבורת האוטומורפיזמים החיצונית מדגימה הבדל דרמטי בין המקרה שבו p,q זרים לבין המקרה שבו אחד מהם מחלק את השני: היא ציקלית מסדר 2, בעוד ש- אינה נוצרת סופית.
חבורת דימונה קומיקס הייתה קולקטיב של קומיקסאים ישראלים.
דימונה קומיקס הוקמה בשנת 2002 על ידי סטודנטים מהאקדמיה לאמנות ועיצוב בצלאל והמרכז העצמאי ללימודי עיצוב בתל אביב (ויטל, היום חלק משנקר) שחיפשו דרך לפרסם קומיקס משלהם.
חברי הקבוצה המייסדים היו הישראלים גיא מורד, מיכל ברוך, מירב שאול, יפעת כהן ואמיתי סנדי, יחד עם הסופר הגרמני יאן פינד, אך הוא עזב את הקבוצה לאחר פרסום הכרך הראשון בתחילת 2003.
היוצרים החליטו לפרסם את הקומיקס שלהם באנגלית ובחרו בשם "דימונה" כשם ישראלי, אך שקל לבטא אותו גם עבור לא-ישראלים.
האנתולוגיות של דימונה עוסקות בעיקר בניכור, בפנטזיות, ובפחדים של צעירים ישראלים הנובעים מהסכסוך הישראלי-ערבי במזרח התיכון.
הסיפורים באסופות דימונה מכילים אלמנטים סוריאליסטיים וקפקאיים, כמו הפיכתם לבעלי חיים וממנה, כדי לאפיין תרבות בה חיי היומיום יוצאים מכלל שליטה.
האמנות באסופות מגוונת מבחינת סגנון, ובוחנת את גבולות מדיום הקומיקס.
בשנת 2005 דימונה קומיקס הפיקה את האנתולוגיה "דימונה 3" יחד עם "שירלי!
קומדיית סקס" כאסופת קומיקס עצמאית.
נועה אברבנאל נוספה כיוצרת, עם איורים מאת סנדי.
הספר מגולל את סיפורה של ילדה ישראלית טיפוסית: בית ספר, שירות צבאי חובה בצה"ל, טיול אחרי צבא, אוניברסיטה.
התיאורים המפורשים של מערכות היחסים המיניות שלה גרם לקשיים עם מו"לים זרים שראו את האסופה כפורנוגרפית.
באותה שנה השתתפו חברי דימונה בפסטיבל הקומיקס הבינלאומי באנגולם , צרפת וזכו לשבחים.
חברת ההפצה דיימונד החלה מפיצה את האנתולוגיות שלהם בחנויות קומיקס בעולם.
דימונה - אנתולוגיית קומיקס ישראלית 1, 2003
דימונה - אנתולוגיית קומיקס ישראלית 2, 2003
דימונה - אנתולוגיית קומיקס ישראלית 3, 2005
חבורת בריידי היא קומדיית סיטקום אמריקאית שנוצרה על ידי שרווד שוורץ ושודרה מ-26 בספטמבר 1969 ועד 8 במרץ 1974 ברשת ABC .
הסדרה סובבת סביב משפחה מורכבת גדולה של שישה ילדים, הכוללת שלושה בנים ושלוש בנות.
אף על פי שהיא מעולם לא הייתה להיט רייטינג או הצלחה יוצאת דופן במהלך ההרצה המקורית שלה, התוכנית הפכה מאז למוצר פופולרי בשידורים חוזרים, במיוחד בקרב ילדים ובני נוער.
הצלחתה המאוחרת של הסדרה הובילה לכמה סרטי איחוד טלוויזיה וסדרות ספין-אוף: שעת חבורת בריידי (1976–1977), בנות בריידי מתחתנות (1981), כלות בריידי (1981), חג המולד של בריידי (1988), והבריידיס (1990).
בשנת 1995, הסדרה עובדה לסרט תיאטרון קומדי סאטירי בשם The Brady Bunch Movie, ואחריו A Very Brady Sequel ב-1996. סרט המשך שני, חבורת בריידי בבית הלבן, שודר בערוץ פוקס בנובמבר 2002 כסרט טלוויזיה.
בשנת 1997, הפרק "לקבל את דייווי ג'ונס" (עונה שלישית, פרק 12) דורג במקום ה-37 ב-100 הפרקים הגדולים בכל הזמנים.
הפופולריות המתמשכת של התוכנית הביאה להכרה הנרחבת שלה כאייקון תרבות אמריקאי.
מייק בריידי (רוברט ריד), אדריכל ואלמן עם שלושה בנים: גרג (בארי וויליאמס), פיטר (כריסטופר נייט), ובובי (מייק לוקינלנד) - מתחתן עם קרול מרטין (פלורנס הנדרסון), שיש לה בעצמה שלוש בנות: מרשה (מורין מקורמיק), ג'אן (איב פלאמב), וסינדי (סוזן אולסן).
קרול ובנותיה לוקחות את שם המשפחה בריידי.
עוד במשפחה המורכבת יש את עוזרת הבית של מייק, אליס נלסון (אן בי דייוויס), והכלב של הבנים, טייגר, (בפרק הפיילוט לבנות יש גם חיית מחמד: חתול בשם פלאפי שאף פעם לא מופיע באף פרק אחר).
התפאורה היא בית גדול בן שתי קומות שתוכנן על ידי מייק, הממוקם בפרבר של לוס אנג'לס.
התוכנית מעולם לא התייחסה למה שקרה לבעלה הראשון של קרול, רק קבעה שכמו מייק, גם היא אלמנה.
צוות השחקנים הרגיל מופיע ברצף כותרת פתיחה עם "צילומי ראש" של וידאו מסודרים ברשת של שלוש על שלוש, כאשר השחקנים נראים מסתכלים אחד על השני.
הרצף השתמש ב"טכניקת תמונה רב-דינמית" שהייתה אז חדשה ונוצרה על ידי הקולנוען הקנדי כריסטופר צ'פמן, האפקט הזה כונה בעיתונות כ"אפקט בריידי באנץ'".
בגיליון 2010 של TV Guide, רצף כותרת הפתיחה של התוכנית דורג במקום השמיני ברשימת 10 קטעי הקרדיטים המובילים של הטלוויזיה, כפי שנבחרו על ידי הקוראים.
רוברט ריד – מייק בריידי
פלורנס הנדרסון – קרול בריידי
אן בי דייוויס – אליס נלסון
מורין מקורמיק – מרשה בריידי
איב פלאמב – ג'אן בריידי
סוזן אולסן – סינדי בריידי
בארי וויליאמס – גרג בריידי
כריסטופר נייט – פיטר בריידי
מייק לוקינלנד – בובי בריידי
סם פרנקלין (אלן מלווין) – בן הזוג של אליס.
הוא הבעלים של קצבייה מקומית.
סם מופיע רק בשמונה פרקים, אבל הם משתרעים על כל חמש העונות.
הוא גם מוזכר לעיתים קרובות בדיאלוג, ואליס יוצאת איתו מדי פעם לדייטים מחוץ למסך.
עד למועד הסרט המיועד לטלוויזיה משנת 1981, בנות בריידי מתחתנות, אליס וסם נשואים.
טייגר הכלב – הכלב המקורי ששיחק את טייגר מת מוקדם בעונה הראשונה.
כלב חלופי התגלה כבעייתי, ולכן המפיקים החליטו שהכלב יופיע רק כאשר הוא חיוני לעלילה.
טייגר הופיע בכמחצית מהפרקים בעונה הראשונה וכחצי תריסר פרקים בעונה השנייה.
טייגר נעלם לכאורה ללא הסבר ולא הוצג שוב לאחר "הג'וקר הלא מעשי" (הפרק האחרון שהוצג עם טייגר) ו"מה עולה למעלה" (הפרק האחרון שנעשה עם טייגר), עם זאת, המלונה שלו נשארה בחצר האחורית במשך כל הסדרה.
מר פיליפס (ג'ק קולינס) – הבוס של מייק במשרד האדריכלים.
הוא מופיע רק בשלושה פרקים - כולם בעונה השנייה - אבל מוזכר לעיתים קרובות בפרקים אחרים כאשר מתרחשות בעיות הקשורות לעבודה.
בן הדוד אוליבר (רובי ריסט) – באמצע העונה החמישית, המפיקים הוסיפו דמות חדשה בשם אוליבר, אחיינה הצעיר של קרול בריידי, שנשלח לגור עם בני הזוג בריידי בזמן שהוריו מתגוררים בדרום אמריקה.
הדמות נוספה בניסיון למלא את פער הגילאים שהותירו ילדי בריידי המתבגרים – הצעירה (סוזן אולסן) הייתה בת 12 במהלך העונה האחרונה של התוכנית.
לויד שוורץ, בנו של היוצר והמפיק בפועל שרווד שוורץ, הודה מאוחר יותר שהדמות הוציאה את האיזון של התוכנית.
המעריצים לא אהבו את דמותו של אוליבר.
אוליבר מופיע בששת הפרקים האחרונים של העונה החמישית, שהתבררה כעונה האחרונה, שכן ABC ביטלה את הסדרה ב-1974. המונח "בן הדוד אוליבר" שימש לתיאור הוספת דמות צעירה כניסיון להציל סדרה מביטול.
ב-1966, בעקבות הצלחת סדרת הטלוויזיה שלו "האי של גיליגן", הגה שרווד שוורץ את הרעיון ל"חבורת בריידי" לאחר שקרא בלוס אנג'לס טיימס כי "ל-30% מהנשואים [בארצות הברית] יש ילד או ילדים מנישואים קודמים".
הוא התחיל לעבוד על תסריט פיילוט לסדרה שכותרתה באופן זמני "שלי ושלך".
לאחר מכן פיתח שוורץ את התסריט כך שיכלול שלושה ילדים לכל הורה.
בעוד מייק בריידי מתואר כאלמן, שוורץ רצה במקור שהדמות של קרול בריידי תהיה גרושה, אבל הרשת התנגדה לכך.
הושגה פשרה לפיה מצבה המשפחתי של קרול (בין אם הייתה גרושה או אלמנה) מעולם לא נחשף ישירות.
שוורץ הראה את הסדרה לרשתות הטלוויזיה "שלוש הגדולות" של התקופה.
ABC, CBS ו-NBC, כולן אהבו את התסריט, אבל כל רשת רצתה שינויים לפני שהם יתחייבו לצלם, אז שוורץ גנז את הפרויקט.
למרות שקיימים קווי דמיון בין הסדרה לשני סרטי קולנוע משנת 1968, United Artists' Yours, Mine and Ours (בכיכובם של הנרי פונדה ולוסיל בול) וסרטי CBS מישהו במיטתה של אמא (בכיכובם של בריאן קית' ודוריס דיי), התסריט המקורי עבור חבורת בריידי הקדים את התסריטים של שני הסרטים הללו.
אף על פי כן, ההצלחה יוצאת הדופן של Your, Mine and Ours (הסרט ה-11 הרווחי ביותר של 1968) הייתה גורם בהחלטה של ABC להזמין פרקים לסדרה.
לאחר שקיבל התחייבות ל-13 פרקים של תוכניות טלוויזיה מ-ABC ב-1968, שוורץ שכר את במאי הקולנוע והטלוויזיה ג'ון ריץ' לביים את הפיילוט, שנקרא אז "בריידי ברוד", ליהק את ששת הילדים מ-264 ראיונות במהלך אותו קיץ, ושכר שחקנים שיגלמו את תפקידי האם, האב ועוזרת הבית.
מבחינת האב, שוורץ ליהק במקור את בוב הולידיי, שהיה ידוע כסופרמן במחזמר בברודוויי, אך מכיוון שהולידיי היה בעל ניסיון מועט במצלמה, מנהלי הרשת החליטו להעניק את התפקיד לשחקן הטלוויזיה הוותיק רוברט ריד.
החידוש של "חבורת בריידי" היה בתכנון במהלך שנת 2022, אך הפרויקט מעולם לא עבר את שלבי ההפקה הראשוניים ולא נכתב לו תסריט.
החידוש היה אמור להציג את ילדי משפחת בריידי כמבוגרים, כאשר דמותה של סינדי, בגילומה של סוזן אולסן, הייתה אמורה להיות פודקאסטרית ליברטריאנית.
החידוש של הסדרה היה אמור לכלול דמויות עם זהות מגדרית מגוונת, כמו ילד טרנסג'נדר לאחת הדמויות, ובן זוג שחור לבת משפחת בריידי, דבר שלא התקבל טוב אצל אולסן.
אולסן פוטרה מתוכנית הרדיו "Two Chicks Talkin' Politics" בשנת 2016 לאחר שפרסמה דעות אנטי-להטב"קיות ברשתות החברתיות ושלחה הודעה עם דברי שנאה לאדם שביקר אותה.
אולסן, שגילמה את סינדי בריידי בסדרה, טענה שהחידוש של הסדרה בוטל בגלל תמיכתה בדונלד טראמפ ודעותיה השנויות במחלוקת בנושאים כמו חיסוני הקורונה והקהילה הגאה.
גורמים פנימיים ציינו כי הפרויקט של החידוש הופסק בשל התבטאויות שנחשבות דברי שנאה מצידה של אולסן, כולל אמירות הומופוביות שהביאו לפיטוריה מתוכנית הרדיו.
אולסן ציינה שהחידוש של הסדרה "מת לחלוטין" כעת.
שיר הנושא, שנכתב על ידי שוורץ ופרנק דה וול, ובמקור עובד ובוצע על ידי פול פאריש, לויס פלטשר וג'ון בלנד תחת השם The Peppermint Trolley Company, בישר לקהל במהירות שהבריידיס הם משפחה מעורבת.
כפי שתואר לעיל, משפחת בריידי מוצגת בגריד של שלוש על שלוש, גרפיקה בסגנון לוח טיק-טק, עם קרול במרכז העליון, אליס בבלוק האמצעי, ומייק במרכז התחתון.
מימין שלושה בלוקים עם הבנים מהגדול למעלה ועד הקטן.
משמאל שלושה בלוקים עם הבנות מהגדול ועד הצעיר.
בעונה השנייה, ילדי בריידי מתחילים לשיר את שיר הנושא.
בעונה השלישית, הבנים שרים את הבית הראשון, הבנות שרות את הבית השני, וכולם שרים יחד את הבית השלישי והאחרון.
בעונה הרביעית נרשמה גרסה חדשה עם אותו מבנה כמו גרסת העונה השלישית, אך בעונה החמישית חוזרת גרסת העונה השלישית.
השימוש בחידוש הזה כאן הפך כל כך מוכר דרך הפופולריות של הסיטקום עד שהוא כונה בעיתונות "אפקט בריידי באנץ'".
כתוביות הסיום כוללות גרסה אינסטרומנטלית של הבית השלישי של שיר הנושא.
בעונה הראשונה, הוא הוקלט על ידי חברת Peppermint Trolley.
מהעונה השנייה ואילך, השיר הוקלט על ידי מוזיקאי פרמאונט.
חבורת אבאדס היא סדרת טלוויזיה בריטית–אירית מונפשת לילדים, שנוצרה בידי החברות Dinamo Productions ו-Kavaleer Productions.
הסדרה משודרת בבריטניה ובאירלנד בערוץ CBeebies משנת 2011, ובישראל בערוץ לולי בדיבוב עברי משנת 2012. לסדרה עונה אחת בת 52 פרקים.
שיר הפתיחה בדיבוב העברי בוצע על ידי נירית מיליס, נועה קליין, טליה ברקאי וטובל ישראלי.
בן הוא ילד הגר בבית בחוף הים, בתוך חדרו ישנו ספר פופ-אפ ובו גרות להן שלוש חיות: טאטי, היפי ואלה.
בכל פרק הן מלמדות את הצופים מילה ראשונה שקשורה לחוף הים או נושא אחר.
במהלך כל פרק שרים את "שיר החברים".
בן (Ben): ילד, הוא אחראי על המילה בשביל האבאדס.
טאטי (Seren): עטלפה סגולה, אחת מחבורת האבאדס.
הדרך הקסומה שלה לצאת מהספר כוללת כוכבים סגולים.
היפי (Hari): היפופוטם כחול, אחד מחבורת האבאדס.
מומחה בשחייה והדרך הקסומה שלו לצאת מהספר כוללת עיגולים כחולים.
אלה (Ela): שועלה כתומה, אחת מחבורת האבאדס.
הדרך הקסומה שלה לצאת מספר כוללת עקבות כתומות.
הדיבוב העברי הופק על ידי עוזי פוקס, יורם שרתוק ואורין בן שלום ובוים על ידי טליה ברקאי.
שם הדמותמדבב\ת באנגליתמדבב\ת בעבריתבןטוביאס מורגנסשחר קדושטאטימארי נורת'ולנועה קלייןהיפיטיריק מגומרינירית מיליסאלהקלואי אורמונדטובל ישראליאמא של בן???טליה ברקאי
בתורת החבורות, חבורת התמורות הזוגיות הוא שמה של תת-חבורה נורמלית מסוימת וחשובה של החבורה הסימטרית.
לכל מספר טבעי , מחצית מבין התמורות בחבורה הסימטרית הן בעלות סימן , ומחצית הן בעלות סימן .
הקבוצה של התמורות בעלות סימן חיובי היא תת-חבורה מאינדקס 2 של – חבורת התמורות הזוגיות.
מקובל לסמן חבורה זו באות (Alternating Group).
בעקבות המיון של מערכות שורשים, סימון זה מתאר בהקשרים אחרים גם את הטיפוס של החבורה הסימטרית עצמה, בתור חבורת קוקסטר.
כל תמורה ניתנת לכתיבה כמכפלה של חילופים (טרנספוזיציות).
ניתן להציג תמורה נתונה כמכפלה של חילופים באופנים שונים, ומספרם של החילופים אינו בהכרח קבוע; עם זאת, הזוגיות של מספר החילופים, כלומר השארית בחלוקה לשתיים, אינה משתנה.
חבורת התמורות הזוגיות כוללת את התמורות שהן מכפלת מספר זוגי של חילופים.
מכיוון שסימן של מכפלת תמורות שווה למכפלת הסימנים (), מכפלה של תמורות זוגיות היא זוגית, ולכן אוסף התמורות הזוגיות מהווה חבורה.
לדוגמה, כוללת את כל המחזורים באורך 3, בעלי הצורה .
קבוצת המחזורים באורך 3 יוצרת את .
אם אפשר ליצור את החבורה באופן דומה, על ידי התמורות מהצורה כאשר שונים זה מזה.
חשיבותן הרבה של החבורות נובעת מכך שהן חבורות פשוטות לכל .
בפרט, החבורה , שסדרה 60, היא החבורה הפשוטה הקטנה ביותר (שאינה ציקלית).
משפחה זו של חבורות פשוטות היא הראשונה שהתגלתה.
שאר החבורות הפשוטות הסופיות, פרט ל-26 החבורות הספורדיות, הן חבורות של מטריצות מעל שדות סופיים.
העובדה שהחבורות הן פשוטות לכל n > 4, משמשת, לדוגמה, בהוכחת אחד המשפטים המרכזיים בתורת גלואה – שלא קיימת נוסחה כללית לפתרון פולינום ממעלה 5 ויותר.
מן העובדה ש- פשוטה נובע שזוהי תת-החבורה היחידה מאינדקס 2 של החבורה הסימטרית ; עובדה זו נכונה אפילו כאשר .
אם אז אין לחבורה הסימטרית אף תת-חבורה אחרת מאינדקס (זוהי תוצאה של העידון של משפט קיילי).
לעומת זאת, לחבורה יש שלוש תת-חבורות מאינדקס 3, שכולן איזומורפיות לחבורה הדיהדרלית מסדר 8.
חבורת התמורות הזוגיות אינה פשוטה: יש לה סדרת ההרכב
חבורה זו מספקת את הדוגמה הנגדית הקטנה ביותר לכיוון ההפוך של משפט לגראנז': אין לה תת-חבורה מסדר 6.
מבין הגופים האפלטוניים, חבורת התמורות של הטטרהדרון בן 4 הפאות המשולשות, שווה לחבורה .
חבורות התמורות של הקובייה ושל האוקטהדרון בן 8 הפאות המשולשות איזומורפיות שתיהן לחבורה הסימטרית .
המילטון הוכיח ב-1856 שחבורת תמורות של הדודקהדרון בן 12 הפאות המחומשות ושל האיקוסהדרון בן 20 הפאות המשולשות איזומורפית ל-.
לתיאור גאומטרי זה של החבורות יש קשר הדוק להצגה שלהן לפי יוצרים ויחסים:
להשלמת התמונה, יש לציין כי החבורה אינסופית וגרף קיילי שלה מרצף את המישור באמצעות משולשים ותריסריונים משוכללים.
בכמה מקרים אפשר להציג חבורה של תמורות זוגיות גם כחבורה של מטריצות מעל שדה סופי:
לעומת זאת, ו- הן חבורות פשוטות לא-איזומורפיות מאותו סדר
חבורת החור היא חבורת אמני קומיקס שהוקמה בשנת 1998.
חברי הקבוצה, שפעלה במשך שלוש שנים, היו דודו גבע, זאב אנגלמאיר ותמיר שפר, שלושה אמני קומיקס ואיור ישראליים מוכרים.
למרות היות חבריה עובדי עיתונים גדולים ומוציאי ספרים, רעיון החבורה היה ליצור בצורה עצמאית, קיצונית ואנטי-ממסדית, במטרה לשבור את גבולות השיקול ולהגיע לביטוי אמנותי אותנטי ורחב.
תחנה זו הייתה אחת מהצעדים הראשונים של אמנים אלה בזירת התרבות האלטרנטיבית- אחד מהצעדים שהביא לאחר מכן להוצאתה של חוברת "ספרות זולה" ולהקמתה של חבורת A4, שבהן יזמו והשתתפו.
במהלך קיומה, פעלה החבורה בכמה תחומים.
שלושת חברי הקבוצה הוציאו פוסטר דו צדדי עצמאי ופרובוקטיבי; מצידו האחד של הפוסטר אויר קולאז' משותף וחתרני בשם "חור בלב", ומצידו הנגדי התנוסס סיפור קומיקס משותף בשם "סוזי מחפשת אהבה".
את הפוסטר מכרו השלושה באופן אישי ברחובות תל אביב.
עוד פרויקט שעשתה הקבוצה היה איור עטיפת האלבום של הלהקה "צמד ראות" (מאור כהן)- "צעצועים מהבית ספר הישן" (2000); השלושה יצרו עטיפה צעקנית וצבעונית ועיצבו את ספרון האלבום, שם יצרו קומיקס בהמשכים.
בנוסף לכך הדפיסה החבורה חולצות וחוברות שונות.
בשנת 2001 התפרקה "חבורת החור": "במשך הזמן האינדיבידואליזם ניצח והחבורה התפרקה" אמר אנגלמאיר בריאיון ל"מעריב".
בשנת 2005 נפטר דודו גבע מהתקף לב.
שני חברי הקבוצה הנותרים השתתפו במחוות שונות לחברם, ביניהן בפרויקט שנעשה על ידי משפחתו של גבע בעזרתה של עפרה רודנר ובמספר מחוות נוספות במקומון "העיר".
בשנת 2006, עם יציאתה העתידית של חוברת "ספרות זולה" השנייה, הודיעו השניים שישתתפו גם במסגרתה.
חבורת הכדורגל הפרועה היא סדרת ספרים לילדים ולנוער העוסקת בקבוצת ילדים המשחקת כדורגל.
הספרים נכתבו בגרמנית על ידי יואכים מזנק, תסריטאי, צלם ושחקן כדורגל מתוסכל, שאימן את שני בניו הקטנים בשעות הפנאי בכדורגל.
המשחקים נמשכו שנים, במרוצת הזמן הצטרפו ילדים נוספים ויחד הוקמה קבוצה שנקראה "חבורת הכדורגל הפרועה".
חוויותיהם על המגרש הביאו את מזנק ב-2001 לכתוב ספר על קבוצת כדורגל שהקימו ילדים בני 8–12. אוירו על ידי יאן בירק, מאייר ומחבר, החל את דרכו המקצועית כקריאייטיב במשרד פרסום, לאחר מכן עסק בהפקות אנימציה כארט דיירקטור, ובמקביל פצח בקריירה של מאייר ספרי ילדים.
הסדרה תורגמה לעברית על ידי דני אורבך.
ויצאו לאור בהוצאת גלורי, שהוקמה בשנת 2001 על ידי מרדכי אלון ואמיר דורון, אמנם גלורי היא הוצאת ספרים צעירה אך מרבית ספריה זכו לביקורות משבחות וחלק ניכר מהם הם רבי מכר המצויים כבר עתה על מדפי ספרים בבתים רבים בישראל.
הספר הראשון שראה אור בהוצאה הוא "הוצא מהקשרו - משפטי המחץ של הספורט הישראלי".
תשע הוצאות ספרים דחו את הכתב היד ובסופו של דבר החליטו להוציאו לאור בכוחות עצמם.
השאר, כמו שאומרים, היסטוריה: הספר זכה להצלחה מרשימה בחנויות הספרים ונתן את האות לסדרה המונה כיום כבר שמונה ספרים (ארבעה בתחום הספורט, האחרים בקולנוע, תקשורת, פוליטיקה ועסקים).
בתרגום העברי מתרחשת עלילת הספרים בחיפה, ושמות הילדים וכוכבי הכדורגל הותאמו לישראל, והם עוסקים בדמויות מוכרות מעולם הכדורגל הישראלי.
כל כרך בסדרה מסופר על ידי גיבור אחר בחבורה.
נכון לדצמבר 2008, בישראל יצאו עד כה אחד עשר כרכים בסדרה.
ניתן לראות בפיסקה של שחקני הקבוצה.
יש 3 ספרים שלא קשורים לשחקני הקבוצה ושמם משוער מגרמנית:
"האוהד מספר אחת של החבורה"
1. עומרי ה"מאסטרו"- השחקן הטוב בחבורה, החלוץ המוביל, מלך הבישולים והשערים אחד מה"תאומים המוזהבים", עומרי הוא אחיו הקטן של אוהד ומבקיע מדהים, הוא ועידו הם צמד חמד ויש לו את הכלב סטנגה.
2. יותם "הטורנדו"- יותם הוא קשר שמאלי בקבוצה, יותם קיבל את הכינוי "טורנדו" כיוון שידע לסחרר את יריבו, ליותם הורים גרושים, והוא חי עם אמו ברחוב הגביע מס' 11, אותו רחוב של היכל השדים.
3. גלי "חסרת הפחד"- הבת היחידה בחבורת הכדורגל הפרועה, הגיעה מאשדוד לחיפה ורצתה לשחק בחבורה, היא הייתה צריכה להתאמץ בשביל זה אך לבסוף באה למועדון, כקשרית, אמא של גלי מתה ולגלי יש רק אבא והם ביחסים טובים, גלי קשרית אמצע וקיבלה את כינויה "חסרת הפחד" כיוון שהיא חסרת פחד בכל.
גרה ברחוב בין היערות מס' 7.
4. תומר "תחנה אחרונה"- בלם מעולה, שהכינוי "תחנה אחרונה" מתאים לו מאוד (אף על פי שלא חסרות לו טעויות).
תומר הוא אחיו הגדול של חן, הוריו גרושים והוא חי עם אמו.
פעם תומר כמעט עבר לבלתי מנוצחים אך לבסוף נשאר נאמן לחבורה.
גר ברחוב האלה מס' 1, שם גם נמצא מבצר "קמלוט 2" של החבורה.
5. אמיר ה"קטר"- אמיר הוא שחקן ערבי ששיחק בבית"ר צפון, אשר יכול לשחק בכל המגרש מלבד כשוער, היה לו מאמן גזעני פיני ליברמן, שלא אהב אותו בגלל מוצאו.
באליפות הסתיו אמיר שיחק נגד החבורה הפרועה, החבורה כבר הובילה 3:0 ואז אמיר כבש שני שערים והפך את התוצאה 3:2 לחבורה.
דקה לסיום אמיר בעט בעיטה מול שער ריק אבל חן הציל גול בטוח ובית"ר צפון הפסידה, בסוף המשחק פיני ליברמן העיף את אמיר מהקבוצה ואז אברם הציע לו לבוא למבחנים בקבוצה.
על אף שהוריו לא רצו אמיר הגיע למבחני הקבלה, אמיר עבר אך עידו ועומרי פרשו במשחק הראשון שלו בחבורה באליפות הסתיו מול הפועל טבריה הקבוצה הפסידה בגללו, בסוף אמיר קיבל משקפיים שיעזרו לו במשחקים.
לבסוף החזיר את עומרי ועידו ושיחק איתם מול מכבי נתניה הודות לו הם ניצחו 4:3 את מכבי נתניה, (המשחק המכריע היה מול מכבי הרצליה והם הפסידו 4:3 ולא עברו את הבתים).
גר ברחוב החוף השקט מס' 9.
גר ברחוב מבוא הלבנה מס' 6, ליד הירקן.
7. סער "התותח"- סער הוא אמנם קשר אחורי אך קיבל את הכינוי הזה בגלל בעיטתו החזקה המכונה מב"מ.
סער ידוע כילד שקט בעל החיוך צחור השיניים.
בתקופה בה החבורה הפכה מקבוצת כדורגל לקבוצת קט-רגל כושרו היה גרוע ואביו רצה להעבירו לפנימיה, אך כשסער עמד לעזוב את המועדון חבורתו החזירה לו את המוטיביציה וכך אביו לא העבירו לפניימיה והוא חזר לכושרו.
גר בסימטת הכרמים מס' 1.
8. עידו "הקיצוני המהיר ביותר בעולם"- עידו הוא קשר קיצוני ימני, עידו ידוע כמנהיג בקבוצה הוא גם אחד מה"תאומים המוזהבים" והשחקן השני הטוב בקבוצה, הוא גם השחקן המהיר בקבוצה ובשלן לא רע.
לעידו הורים גרושים והוא חי עם אמו.
בסוף מוקדמות אליפות האולמות העירונית הוצע לעידו להיבדק במבחנים במכבי חיפה לילדים ג' והוא הסכים, בקבוצה כעסו עליו, מאוחר יותר היה משחק בין מכבי חיפה - לחבורת הכדורגל הפרועה הוא לא יכל לשחק במכבי חיפה עדיין והחבורה לא יכלה לנצח בלעדיו את מכבי חיפה ולבסוף הוא חזר והם ניצחו.
גר ברחוב האלה מס' 4.
9. חן "הפרש השביעי"- אחיו הצעיר של תומר בן ה-6 והילד הצעיר בקבוצה.
חן הוא אמנם רק בלם בינוני שמנסה לחקות את אחיו תומר, אבל כשצריך אותו הוא מציל את הקבוצה.
לדוגמה: הציל גול מהקו במשחק מול בית"ר צפון בטורניר הסתיו (המשחק נגמר 2–3 לחבורה).
הוריו גרושים, חן הועף מהקבוצה בהתחלה אך חזר לאחר זמן קצר.
10. אוהד "מספר 10"- אוהד הוא אחיו הבכור של עומרי, הוא בן 10 והילד הגדול בחבורה, בתפקיד קשר מרכזי, אוהד הוא הלב שבחבורה הוא אמנם לא שחקן אדיר אבל הוא נשמה ובלעדיו הקבוצה לא יכולה.
כשהתכוננו להגיע למוקדמות אליפות העולם לילדים אוהד עבר תאונה, נפצע וכשחזר היה עם כושר גרוע, הוא רצה לעזוב את הקבוצה ולהפסיק לדבר עם רוס (הגורם לתאונה.
רוס ביקש מאוהד עזרה כי הוא עומד לעזוב את הקבוצה משום שאביו עמד לעבור ממכבי חיפה לקבוצה אחרת (אביו שחקן כדורגל), בהתחלה הוא לא נענה לבקשתו אך בסוף גרם לכך שאביו של רוס לא יעבור קבוצה, רוס נשאר ואוהד חזר לשחק טוב.
11. אסף "השחקן שרוקד עם השמש"- אסף בקבוצה בדרך כלל קשר שמאלי מחליף, אסף הגיע כי המועדון היה צריך שחקנים למשחק מול הבלתי מנוצחים, אסף מתגורר בפנימיית "בית השמש" מאחר שאמו חולה ואביו ברח.
בדרך כלל הוא נועל סנדלים במשחקים.
12. רוס ה"קוסם"- רוס הגיע מברזיל עם אביו ג'אקמו ריבלדו שעבר למכבי חיפה כחלוץ, חלק מהחבורה למדה איתו יחד באותה הכיתה.
החבורה הציעה לרוס לבוא לאימון ואכן הוא הופיע, הוא הראה יכולת מדהימה, ורצו אותו בקבוצה, וגם הוא רצה לעבור לקבוצה, אך אביו הכריח אותו לעבור למכבי חיפה לילדים.
החבורה לא ויתרה על רוס (הם לא ידעו שאביו הכריח אותו), ביקשו ממאמנם אברם להפוך למועדון מקצועי הוא אמר שהוא ידאג לאימונים והם ידאגו לכסף.
אביו של סער היה בנקאי.
סער בא אליו כדי שייתנו לו כסף אביו אמר לו שהמועדון יקבל כסף אך רק אם ינצחו את מכבי חיפה ימשיך להשקיע בהם.
רוס מתקבל כקשר שמאלי התקפי.
גר ברחוב הניצחון מס' 10.
13. נועם ה"קשוח"- השוער היחיד בקבוצה, הגיע מכיוון שהחבורה הייתה צריכה שחקנים למשחק מול הבלתי מנוצחים בספר הראשון, נועם חי במשפחה עשירה ואביו אוהב ספורט אבל שונא כדורגל ורוצה שבנו יהיה שחקן גולף, נועם הוא שוער טוב עם הדיפות מדהימות ולא אחת הציל את המועדון.
14. שאול ה"טנק"- שחקן בקבוצה שפעם היה אויב מושבע שלה, אך בספר הקרוי על שמו, מחליט שאול להצטרף לחבורת הכדורגל הפרועה.
"חבורת הזבל" היא סדרת קלפים להחלפה שהופקה על ידי חברת The Topps Company אשר הכילה איורים סאטיריים עם דמויות גרוטסקיות.
הקלפים יצאו לשווקים במקור בארצות הברית בין השנים 1985 עד 1988 והיוו פארודיה על בובות ה-Cabbage Patch Kids (בובת הכרוב) שהיו פופולריות באותה העת.
לאורך השנים פורסמו בארצות הברית 15 סדרות שונות של חבורת הזבל, וחלק מהן פורסמו גם במדינות אחרות.
הקלפים זכו לפופולריות רבה בקרב ילדים במהלך שנות ה-80 של המאה ה-20.
את הקונספט לחבורת הזבל הגו במקור ארט ספיגלמן ומארק ניוגארדן.
הקלפים נועדו להיות סאטירה לבובות ה-Cabbage Patch Kids.
החברה The Topps Company, אשר מתמחה בעיקר בייצור קלפי אספנות, פנתה לספיגלמן ולניוגארדן עם הרעיון ליצור סדרת קלפי אספנות המיועדים לילדים.
הסדרה הראשונה של קלפי חבורת הזבל יצאה לשווקים ב-1985 וכללה 88 דמויות שונות כאשר לכל דמות היה שם ואיור ייחודיים.
הכרטיסים נמכרו באריזות המכילות גם מדבקות ומסטיקים.
למרות ביקורת מצד הורים ומורים על התוכן הגרוטסקי ולעיתים השנוי במחלוקת של קלפי חבורת הזבל, הקלפים זכו להצלחה מסחרית ניכרת ובעקבות כך הופקו במהלך שנות השמונים שתי סדרות קלפים נוספות וכמו גם ביגוד וצעצועים של חבורת הזבל.
ההצלחה המסחרית של הקלפים הובילו להפקתו של סרט הלייב אקשן האמריקאי "חבורת הזבל" בשנת 1987. הסרט נחל כישלון גדול ונחשב לאחד הסרטים הגרועים של כל הזמנים.
כמו כן, הופקה גם סדרת אנימציה של "חבורת הזבל" ,אשר לבסוף לא עלתה לשידור בארצות הברית בשל מחאה מצד הורים רבים.
הסדרה יצאה בהמשך לשווקים במהדורת DVD.
בעקבות ההצלחה של הקלפים בשוק האמריקני יצאו במהלך שנות השמונים גם מהדורות של הקלפים במדינות אחרות בהן יפן, אוסטרליה, ניו זילנד, ספרד, אמריקה הלטינית, ברזיל, איטליה, צרפת, בלגיה, גרמניה וישראל.
חברת Original Appalachian Artworks, שהיא החברה המקורית שיצרה את קו הבובות Cabbage Patch Kids, הגישה בעבר תביעה בגין 30 מיליון דולר נגד חברת Topps בגין הפרת זכויות יוצרים.
כחלק מההסדר מחוץ לכותלי בית המשפט, חברת Topps הסכימה לשנות את המראה של ילדי חבורת הזבל כך שהם לא יראו דומים לבובות ה-Cabbage Patch Kids ולשנות את העיצוב של הלוגו.
בין השנים 2003 עד 2007 הופקו קלפים חדשים של "חבורת הזבל" לשוק האמריקני.
קלפי חבורת הזבל נועדו להיות סאטיריים, ונועדו לצחוק על הנורמות והמוסכמות חברתיות.
כל קלף הכיל ציור גרוטסקי של דמות אחת מחבורת הזבל אשר לו/ה היו תכונות ייחודיות ושם המהווה משחק מילים הומוריסטי.
המהדורה העברית של חבורת הזבל יצאה לראשונה לשווקים בישראל במהלך סתיו 1987, וכללה בסך הכל שלושה אלבומי קלפים.
את המהדורה יזם ישראל שטרן, איש שיווק בפרסום אריאלי, ואת התרגום לשמות הילדים והכינויים שלהם עשתה ציפי דולן.
בישראל באו בעקבות חבורת הזבל חיקויים שונים שנקראו "חבורת המוטרפים", "פסיכי בריבוע", "בית ספר למופרעים" ו"הקולים", אך אף אחד מהם לא הצליח לשחזר את הצלחת קלפי "חבורת הזבל".
בהשארת אלבומי הקלפים של חבורת הזבל ב-1988 הסופרת גלילה רון פדר עמית כתבה ספר מסדרת ג'ינג'י בשם "חבורת הזבל המסתורית".
אף שחבורת הזבל נועדה בעיקר לילדים בבתי ספר יסודיים, הופעתה בישראל טבעה חותם עמוק גם בעולמם התרבותי של המבוגרים, בעיקר בכל הקשור לשיח הפוליטי המקומי.
צמד המילים 'חבורת הזבל' הפך כמעט מייד למטבע לשון והחל לתיאור האחר המובהק – רשימה, תנועה, סיעה או מפלגה, באופוזיציה או בקואליציה.
חבורת הזבל הייתה גם מקור השראה פורה למספר חבורות זבל חלופיות אשר עיקר עיסוקן היה סטירה פוליטית חזותית.
אלו כוללות "חבורת ההבל", "חבורת החבל", "חבורת הקרן", "חבורת הסבל", "מדינת הזבל", ומסע הבחירות של רון מצא מטמון.
הבחירה בחבורת הזבל כמודל לסטירה פוליטית סייעה ביד היוצרים לבטא את סלידתם ומורת רוחם מהפוליטיקאים בפרט ומהפוליטיקה הישראלית בכלל.
למעשה ישנו קשר הדוק בין העיתוי שבו פורסמו היצירות לבין אירועים פוליטיים בני הזמן, בראש ובראשונה הבחירות לכנסות ישראל ולראשות הממשלה אך גם מחאות פוליטיות.
חבורת הצב המעופף (ביפנית: ボスコアドベンチャー, באנגלית: Bosco Adventure, "הרפתקאת בוסקו") היא סדרת אנימה יפנית בת 26 פרקים שהופקה לטלוויזיה ב-1986. הסדרה שודרה בישראל בערוץ הראשון בין השנים 1991 -1992 וכיום בערוץ ג'וניור.
הפרק האחרון דובב מחדש בשנת 2011 כאשר הוא נהיה פרק אבוד ולכן עשו ארכיון לשיר הפתיחה המקורי.
את שיר הפתיחה והסיום בגרסה העברית ביצעו מוטי דיכנה ויסמין גמליאל.
הסדרה מבוססת בחופשיות על סדרת ספרי הילדים Storie Del Bosco (סיפורי היער) של המאייר טוני וולף.
ארץ המעיינות נכבשת בידי כוחות הרשע של מפלצת בשם סקורפיון לפני ליקוי החמה המלא המתקרב.
על הנסיכה ליקי, להצליח לחזור לארץ המעיינות ולשבת על כס המלכות בטרם ליקוי החמה יתרחש - רק כך היא תשחרר כוח עצום אשר יהרוס את הכובשים.
על מנת למנוע ממנה לעשות כן, היא נחטפה על ידי רשעים בספינה הנקראת "העקרב".
קבוצת חיות מיער בוסקו יוצאות להשיב את ליקי הנסיכה לארץ המעיינות במסע בבלון מעופף בצורת צב.
החיות הללו עוזרות לליקי להתגבר על מכשולים שונים.
בסופו של דבר ליקי מתיישבת על כס המלכות בזמן ואז קורים חזיונות מופלאים אשר במהלכן המפלצת סקורפיון מושמדת.
ליקי משליכה את השרשרת שלה אל צוף הצפרדע.
לבסוף ליקי מתאחדת עם המעיינות וכאשר החיות תוהות לאן היא נעלמה היא מספרת להם על כך שהיא התאחדה עם המעיינות אך רוחה ונשמתה נשארים איתם על ידי כך שהם שומרים את השרשרת שלה - השריד האחרון שנשאר ממנה.
הנסיכה ליליאנה "ליקי": נסיכה אלפית, עדינה, נדיבה, ידידותית וטובת לב.
מציגה אומץ לב, הקרבה עצמית למען הזולת ובדבריה משדרת תפיסות ליברליות ופמניסטיות
צוף הצפרדע: תושב צעיר של יער בוסקו.
אמיץ, הרפתקני, חזק, מיומן ופיקח.
מנהיג חבורת הצב המעופף (על אף שהוא מכחיש זאת).
טוטי הצב: הגאון של החבורה.
טוטי עומד מאחורי כל מהלך של החבורה.
הוא הממציא של כל העזרים המתקדמים בהם משתמשים החבורה.
שחור-איש: שכיר החרב של סקורפיון.
פנתר: עוזרו דמוי החתול של שחור-איש.
סרין: מפלצת מסתורית אשר השתלטה על ארץ המעיינות.
הנסיכה דמיה: בחורה מרושעת שמשתפת פעולה עם סקורפיון רק כדי להשיג את השלטון על ארץ המעיינות.
יסמין גמליאל טוטי, הנסיכה דמיה
דמויות אחרות: מיכל נחמן, תאיר קידר
רק הפרק האחרון של הסדרה דובב מחדש והשתתפו בדיבוב הדמויות:
עפרון אטקין קוטר, שחור איש
נורית בנאי קורן טוטי, הנסיכה דמיה
דמויות אחרות: ספיר דרמון, ענבל שכנר
חבורת הבלשים והכלב היא סדרת ספרים שנכתבה על ידי איניד בלייטון.
הסדרה עוסקת בחמישיית נערים בני 9–13, שהקימו חבורה לפענוח תעלומות בפטרסווד, אנגליה, בשנים בסמוך למלחמת העולם השנייה (הסדרה התפרסמה במקורה בשנות הארבעים והחמישים באנגליה ומאזכרת במספר ספרים את המלחמה האחרונה).
מכיוון שארבעה מהם לומדים בפנימיות, הם פועלים במהלך חופשות (בחופשות פסחא, קיץ וחגים לסירוגין).
שוטר העיירה, תאופילוס גון, תמיד מנסה להפריע להם ולנסות לפתור את התעלומות בעצמו, אך ללא הצלחה.
הספר הראשון בחופשת הפסחא, השני בחופש הגדול והשלישי בחופשת חג המולד/השנה האזרחית החדשה (שכולל גם את יום ההולדת של שמנצ'יק, 3 בינואר).
מכאן ואילך החופשות חוזרות חלילה.
תעלומת הבקתה השרופה (1963) - בקתה נשרפה בפטרסווד, כשהבעלים לכאורה לא היה בכפר.
לבסוף מתברר שבעל הבקתה שרף אותה כדי לזכות בכספי הביטוח.
תמונת השער: השוטר גון צורח על שמנצ'יק, שעוזר בכיבוי השריפה.
תעלומת המלכה השחורה (1963) - חתולה סיאמית יקרה נגנבה, ונער תמים נחשד בגנבה.
תמונת השער: פיפ רואה את מר גון חוקר את לוק בראון על הגנבה בנוכחות הגברות רובדת (באנגלית נקראת גב' טרימבל, נשמע כמו trembel- רועדת.
תעלומת החדר הסודי (1963) - בבית ריק ועזוב יש רהטים חדשים.
לבסוף מתברר שהבית מלא בנוכלים.
תמונת השער: פיפ מסתתר על העץ מפני גון ומוצא את החדר הסודי.
זו הפעם הראשונה ששמנצ'יק מנסה את כוחו בתעלולי פריצה והתחפשות, וממונה למנהיג.
בתעלומת המכתבים הארסיים (1963) - מספר גדול של תושבים בכפר מקבלים מכתבי איום, ומספר החשודים רק הולך ומצטמצם.
תמונת השער: מר גון שומע את שמנצ'יק (בתחפושת של נער שליחויות) מודיע לחבורה שהוא עצמו לא יוכל להגיע.
בתעלומת המחרוזת האבודה (1963) - מחרוזת יקרה נגנבה על ידי חבורת גנבים מסתורית, וגון קרוב יותר מתמיד לפתור את התעלומה.
תמונת השער: באטס מצביעה לשמנצ'יק על המחרוזת שעל בובת השעווה בדמות מלכת אנגליה.
בתעלומת הבית הנסתר (1963) - מה שהתחיל כבדיחה על חשבון ארן, התברר כתעלומה.
תמונת השער: פיפ ולארי מהבהבים בפנסים כדי לשגע את ארן.
הפעם הראשונה שהחבורה פותרת תעלומה שלא התכוונה אליה כלל.
החתול המוזר - התרחשה פריצה לכספת, הבעלים מסתבר הסתכסך לפני זה עם כל העולם, והחשוד העיקרי הוא אדם מוגבל בשכלו, שאוהב להתחפש לחתול.
בתעלומת הגנב הבלתי נראה (1964) - סדרת פריצות מתרחשת לאור יום בבתי פטרסווד, ונראה שאף אחד לא ראה את הגנב.
תמונת השער: מר גון באחד ממאבקיו בבאסטר, בחצר הבית הראשון שנפרץ.
בתעלומת הנסיך הנעלם (1964) - נער נחטף במחנה ילדים ליד פטרסווד.
תמונת השער: החבורה בקרנבל תחפושות.
בתעלומת החבילה המסתורית (1964) - מודיע של המשטרה נעלם, ואיתו ראיות נגד פושעים.
תמונת השער: החבורה חוקרת את החבילה ותוכנה.
בספר הזה גון מוציא את כל הזעם שלו על שמנצ'יק, וממש מרביץ לו.
בתעלומת הסמטה האפלה (1965) - בית זקן נשדד פעמיים, ואחייניתו נעלמת.
תמונת השער: הנערה המומה מופיעה בפתח הקרוואן מול שמנצ'יק, פיפ ולארי.
בבית התעלומות (1967) - זוג שודדים בורח מפטרסווד, וזוג זקנים גר בביתם ומתנהג ממש מוזר.
תמונת השער: שמנצ'יק מציץ בחלון הבית, לצידו שאר החבורה.
זו הפעם היחידה ששמנצ'יק התחפש לאדם מסוים ולא לדמות בדיונית.
בתעלומת האדם הנעלם (1967) - פושע נמלט מסתתר בפטרסווד.
תמונת השער: שמנצ'יק ודייסי מזהים את מר גון בתחפושת ומצחקקים.
בתעלומת ההודעה המסתורית (1974) - מר גון מקבל הודעות אנונימיות שמזהירות אותו מפני אדם בשם סמית שגר בבית לא ידוע.
בתעלומת המבצר העתיק (1974) - תערוכה במבצר עתיק מתבררת ככיסוי לגנבת ענק.
חבורת יהודה היא חבורה גאולוגית בארץ ישראל.
הסלעים המרכיבים את חבורת יהודה הם: דולומיט, גיר וקירטון.
מהתקופות: קנומן - טורון מתוֹר הקרטיקון.
החבורה מונה מספר רב מאוד של תצורות.
חבורת יהודה חשובה ביותר מבחינה הידרולוגית מכיוון שהיא היא שלד אקוויפר ההר, וממנה שואבים את מי התהום.
כמו כן היא מקור חשוב לאבני הבניה המוכרים בשמות: "מלכה" - לבן בהיר ו"מיזי אחמר" - אדמדם בהיר.
החל מתור היורה אזור ארץ ישראל מצוי בשולי יבשה פאסיביים, כלומר תחום מעבר בין קרום יבשתי (שולי השילד הערבו-נובי) לבין הקרום האוקיאני של ים תטיס.
גובה הים והתפשטותו על פני השטח השתנו לאורך התקופה, וחבורת יהודה מייצגת את תצורות הסלע שהורבדו בתקופה מאוחרת יותר באזורים שהיו מדף יבשתי רדוד של הים.החבורה כוללת יחידה דולומיטית מגיל האלביאן ויחידה קרבונטית מגוונת (חוואר, גיר, קירטון ודולומיט) מגיל הקנומן.
האבחנה בין חבורת יהודה לחבורת כרנוב שקדמה לה יכולה להיעשות לפי אבחנה ביוסטאראטיגרפית כלומר בהתאם למאובנים שנמצאים בסלע.
העמקת הים שבו הורבדה חבורת יהודה מוביל לריבוי פורמינפרים פלנקטוניים החיים בעמודת המים, ביחס ליצורים בנתוניים החיים על גבי הקרקעית.
אבחנה זו קובעת את בסיס החבורה בתצורת טמון שבאמצעה מופיעים אמוניטים מגיל אלביאן.
אבחנה אחרת בין החבורות הוא בהתאם למסלע, כך שהבסיס נמצא בגבול שבין היחידה החווארית-אואוליטית ליחידה הדולומיטית הכוללת בצפון את תצורות דולומיט יגור, כסולות ופרט כמון, בקידוחים במישור החוף את תצורת יכיני, בהרי יהודה את תצורות כפירה, גבעת יערים, שורק וכסלון ובנגב את פרט חביון מתצורת חצרה.
במרבית הטבלאות הסטרטיגרפיות בבסיס חבורת יהודה בצפון ובמרכז מצויה תצורת עין-אל אסד המכונה גם "בלאנש" מגיל אפטיאן עליון ואלביאן בקרטיקון התחתון.
התצורה בנויה מגיר שיש בו סטילוליטים (תפרים בסלע).
היא מופיעה בין השאר במצוק מנרה ובגליל העליון.
היא הורבדה מעל תצורת חתירה של אבן חול שהורבדה באזור ימי, שבו לצד משקעים ימיים קרבונטיים הורבד גם חומר קלאסטי (בלייה מסלעי היבשת) שהוסע לים.
בהרי הגליל סלעי החבורה יוצרים נוף טרשי-מצוקי אופייני.
בין התצורות שלה ניתן למצוא מהקדומה שבהן לחדשה שבהן:
תצורת כסולות - תצורה בגליל הכוללת דולומיט חווארי וחוואר עם תרכיזי פיריט מהאלביאן ועד הקנומן התחתון.
תצורת כמון - דולומיט מרוּבָּד וקווארצולית.
ניתן לסווגה גם כפרט בתצורת יגור.
תצורת דיר חנא - דולומיט או קירטון עם צור - כולל את פרט יערה ופרט ראש הנקרה.
תצורת בענה - אבן גיר מהקנומן - לאבני התצורה יש חשיבות כלכלית עקב היותם אבני בנייה מבוקשות: אבן גיר לבנה גסת-גביש המכונה "מֶלֶכֶה", ואבן גיר לבנה דקת-גביש המכונה "מיזו חילו".
בדרך כלל שכבות המלכה עבות ומעליהן מונחות שכבות דקות של מיזו-חילו.
תצורות נוספות בגולן כוללות בגיל האפטיאן את תצורת עין-אל אסד ("בלאנש"), טמון, וצלמון.
תצורת טמון הנמצאת בגולן (וכן בשומרון) כוללת גיר, אבן חול וחוואר.
היא נקראת גם "גיר האורביטולינות" (סוג של חוריריות גדולות).
תצורת צלמון כוללת גיר וגיר חווארי עם שכבות ביניים של חרסית וחוואר.
בסלע מופיעים גם אואוליטים ברזליים ומאובנים רבים.מכונה גם "גיר הקנמיצרס" עקב הופעת אמוניט הקנמיצרס שידוע בכפתורים הגסים שעל הקונכייה שלו.
בצפון ישראל ניתן למצוא בגיל האפטיאן גם את תצורת עין-אל אסד שנזכרה לעיל ולאחריה תצורות הידרה, עספורי, ראמה וצלמון.
בגיל הטורון ניתן למצוא תצורות כגון ירכא, קישק, בענה שנזכרה לעיל, וכן תצורת שונה.
באזור הכרמל תצורת יגור מתוארכת לגיל האלביאן.
היא כוללת את פרט כמון שנזכר לעיל וכן את פרט כרכרה המורכב מדולומיט, גיר וקירטון המכילים צור.
מתקופת הקנומן, לצד תצורות קרבונטיות שונות (קירטון עוספיא, גיר בית אורן, קירטון חרייבה וקירטון ג'וגדיה) ניתן למצוא גם הרבדה של טוף (טוף איגזים, טוף פוריידיס, טוף אום א-טוס וטוף שפייה).
בטורון ניתן למצוא תצורות כגון מוחרקה, דליה, גיר אום א-זינת וגיר קומבזה.
בהרי השומרון החבורה מיוצגת על ידי סלעי גיר קשים הכוללים שכבות דקות של חוואר.
בשטח היא ניכרת בנוף הטרשי, בגובה של חצי מטר עד מטר וחצי.
על סלעים אלה מתפתח קרום נארי שהוא קרום בליה המתפתח בתנאי אקלים לח על סלעים גיריים.
התצורות העליונות שלה תצורת ורדים ותצורת בענה מופיעות בשומרון:
תצורת הוורדים נחשפת, בין השאר, במערב השומרון, בערוצים עמוקים.
עבייה המרבי החשוף הוא 90 מטר.
גילה קנומן עליון והיא בנויה דולומיט גס גביש, קשה, היוצר נוף של טרשים אפורים.
תצורת בענה נחשפת באזור המחצבות שמדרום לכביש שכם - טולכרם, באזור משולש הכפרים א-רמה, כפר ראעי-עלאר, בשולי קמר אום אל-פחם ובאזור עזמוט שבשולי קמר פרעה.
הסלע השולט הוא אבן גיר דקת-גביש, מרובדת היטב, עם בליה קרסטית.
גיל התצורה טורון ועובייה נע בין 40 מטר ל-120 מטר.
בהרי יהודה נחשף מחבורה זו חתך של 900 מטר המורכב מהתצורות הבאות:
תצורת כפירה - גיר אואוליטי מרובד שעם שכבות ביניים של דולומיט חווארי.
יש בה מאובנים רבים והיא מתוארכת לאלביאן עד הקנומן התחתון.
תצורת גבעת יערים - דולומיט אפור, גס גביש עד בינוני גביש.
הדולומיט מרובד עם אופקים של קווארצולית, חוואר וגיר.
תצורת שורק - דולומיט חוארי צהבהב לחלופין עם שכבות חואר - עליה רוב הטרסות החקלאיות.
מעיינות עין חמד וסטף נובעים משכבה זו.
כוללת תרכיזי צור וכדורי אליהו.
תצורת כסלון - מופיע כמצוק כהה אחיד, הבולט בנוף - מורכבת מדולומיט אפור וגיר דק-גביש.
הדולומיט מאסיבי ויש בו שכבות קווארצולית.
ניתן למצוא מושבות רודיסטים וחלזונות.
תצורת בית מאיר - שכבות דקות של דולומיט צהבהב לחלופין עם שכבות חואר.
תצורת מוצא - השכבה החשובה בהרי יהודה שכן היא בנויה משכבות חואר - העוצרת מים.
ממנה נובעים מאות מעיינות קטנים.
תצורת עמינדב - דולומיט משובח המשמש לאבני בנייה "מלכה".
בונה את הר הקסטל והר צובה.
תצורת כפר שאול - בנויה קירטון וקירטון חוארי לבן, רך ופריך, הגיר מוכר בתור אבן ריצוף בשם "מיזי די יאסיני".
תצורת ורדים - נוף טרשים נחשפה בגבעת רם ובגבעת הוורדים.
בתצורה זו, בגובה 400 מטר מעל פני הים, נוצרו המערות הידועות בהרי יהודה: מערת שורק, מערת שמשון ומערת התאומים.
תצורת בענה – הפרט התחתון, ממנו מופקות אבני בנייה מסוג "מיזי אחמר".
יוצר שכבה אוצרת מים ממנה נובע מעיין הגיחון; הפרט האמצעי, גיר מסיבי, גס גביש, ממנו מפיקים את אבני "מלכה" - מהם בנוי הכותל המערבי.
אבני ה"מלכה" נחצבו כנראה במערת צדקיהו.
הפרט העליון, בנוי אבן גיר דקת-גביש - "מיזי חילו" שאף היא משמשת לבניה.
חבורת יהודה בנגב חולקה למספר תצורות.
החתך הסטרטיגרפי מהבסיס לגג החבורה:
תצורת חביון - סלעי התצורה חשופים במכתש הגדול, במכתש הקטן ובנחל צפית בעובי של כ-140 מטר.
תצורת חביון מונחת באי התאמה מעל תצורת חתירה מחבורת כורנוב ובבסיסה אבן גיר המכילה גלאוקוניט.
חלקה התחתון בנוי מאבן גיר, דולומיט ואבן גיר דולומיטית צהובה ואפורה, דקי גביש בחילופין עם חוואר ואבן גיר חווארית צהובים.
חלקה העליון בנוי אבן גיר דולומיטית מרובֶּדֶת היוצרת מצוק אופייני.
תצורת עין ירקעם - סלעי התצורה חשופים במכתש הגדול, במכתש הקטן, בנחל צפית, בנחל עורץ ובקמר ירוחם בעובי 50 עד 80 מטר.
התצורה בנויה מאבן גיר רכה, לבנה עד צהובה, דקת-גביש עם תרכיזי קוורץ, בחילופין עם שכבות חוואר צהוב-אפור.
תצורת צפית - סלעי התצורה חשופים במכתש הגדול, במכתש הקטן, בנחל צפית, בנחל עורץ ובקמר ירוחם בעובי 40 עד 50 מטר.
החלק התחתון הוא מצוקי ובנוי מדולומיט ודולומיט גירי מסיבי, גס עד בינוני גביש, בצבע צהוב, אפור, חום, אדמדם בבליה.
החלק העליון בנוי דולומיט ואבן גיר דולומיטית מרובד היטב, בצבע אפור בהיר, חום בבליה, דק גביש.
תצורת אבנון - סלעי התצורה חשופים במכתש הגדול, במכתש הקטן, בנחל צפית, לאורך מצוק ההעתקים, באנטיקלינות אפעה, דיה וירוחם בעובי 60 עד 100 מטר.
היחידה התחתונה בנויה מאבן גיר קירטונית צהובה, רכה, דקת-גביש, מכילה במקומות תרכיזי צור, בחילופין עם אבן גיר חווארית וחוואר צהוב עד ירקרק.
תצורת תמר - סלעי התצורה חשופים לאורך המורדות של אנטיקלינות המכתש הגדול, המכתש הקטן, אפעה, דיה, ירוחם, שחר, בוקר וכן במדבר יהודה, בערוצים, כולל בנחל צין ולאורך מצוק ההעתקים.
עובי התצורה 50 עד 80 מטר.
התצורה בנויה מדולומיט, דולומיט גירי ואבן גיר בצבע אפור עד צהוב.
תצורת דרורים - סלעי התצורה חשופים לאורך המורדות של אנטיקלינות הנגב הצפוני, כולל: המכתש הגדול, המכתש הקטן, אפעה, דיה, ירוחם, צבוע, שחר, בוקר וכן במדבר יהודה בערוצים, כולל בנחל צין ולאורך מצוק ההעתקים.
עובי התצורה עד 30 מטר.
התצורה בנויה אבן גיר צהובה עד אדמדמה, רכה, בחילופין עם חוואר צהוב.
תצורת שבטה - סלעי התצורה חשופים לאורך המורדות של אנטיקלינות הנגב הצפוני, כולל: המכתש הגדול, המכתש הקטן, אפעה, דיה, ירוחם, צבוע, שחר, בוקר וכן במדבר יהודה לאורך הערוצים, כולל בנחל צין.
עובי התצורה עד 40 מטר.
התצורה בנויה מאבן גיר ביוקלסטית לבנה, גסת עד דקת גביש, מכילה תרכיזי צור בעיקר בחלק העליון.
השיכוב הוא מסיבי והתצורה יוצרת מצוק אופייני.
תצורת נצר - סלעי התצורה חשופים לאורך המורדות של אנטיקלינות הנגב הצפוני, כולל: המכתש הגדול, המכתש הקטן, אפעה, דיה, ירוחם, צבוע, שחר, בוקר וכן במדבר יהודה לאורך הערוצים, כולל בנחל צין.
עובי התצורה עד 50 מטר.
התצורה בנויה מאבן גיר ליתוגרפית דקת-גביש, לבנה עד אפורה, במקומות אחדים דולומיטית, מרובדת היטב.
במקומות אחרים אבן הגיר מצויה בחילופין עם שכבות של אבן גיר קירטונית.
הלובן של "פרט ראש הנקרה"
הלובן של "פרט ראש הנקרה" מתצורת דיר חנא:
חבורת ים המלח היא חבורה גאולוגית המוגדרת באזור בקעת ים המלח ובקעת הירדן.
הסלעים השייכים לחבורה זו הם מתקופת הפליוקן עד להווה.
החבורה מורכבת משלוש תצורות עיקריות: תצורת סדום, תצורת עמורה, ותצורת הלשון.
תצורת סדום היא התצורה הבסיסית של החבורה.
היא הורבדה בתקופת הפליוקן, בתקופה שבין 3–5 מיליון שנה לפני זמננו.
התצורה מורכבת בעיקר מסלעי מלח אשר שקעו בלגונת סדום, ועובייה הוא כאלפיים מטרים.
לגונת סדום נוצרה כתוצאה מחדירת מי הים התיכון לבקע ים המלח דרך עמק יזרעאל.
החיבור אל הים הפתוח, אפשר זרימה מוגבלת אך קבועה של מי ים לתוך הלגונה, כפיצוי על אובדן המים באידוי.
סלעים אלה מרכיבים את תצורת סדום.
צבירת חתך כה עבה של סלעים בשקע ים המלח מחייב תהליך של השתפלות טקטונית (שקיעה) של קרקעית האגן, שאם לא כן עשויים המלחים השונים למלא את נפח האגן, עד לסתימתו.
אופיו של המלח, המתמוסס בקלות במגע עם המים, מביא ליצירת חללים בתת-הקרקע המביאים ליצירת הבולענים.
הרכבו של ההר מחומר מסיס יוצרת מערכת מערות וארובות כמו מערת ארובותיים, מערת הקולונל, מערת סדום ועוד.
תצורת סדום כוסתה על ידי שכבות עבות של סלעי תצורות עמורה והלשון.
היא חשופה בהר סדום, המהווה מחדר (דיאפיר) מלח שעלה ממעמקי הקרקע.
תצורת עמורה (סמרה) הורבדה מעל תצורת סדום בתקופת הפליסטוקן, עד לפני כ-70 אלף שנה.
לפני כ-3–3.4 מיליוני שנים נותק סופית הקשר בין לגונת סדום לים הפתוח וגוף המים הפך מלגונה לאגם.
גוף המים הראשון שהתקיים לאחר ניתוק לגונת סדום מהים מכונה "אגם עמורה".
אגם עמורה התקיים בכמה מחזורי התפשטות והתכווצות עד תחילת תקופת הקרח האחרונה לפני 70,000 שנים.
באגם עמורה הורבדו סלעי משקע קלסטים, ארגוניט, חוואר, גבס, וכן יחידות חול וקונגלומרטים.
עובי התצורה במרכז האגן הוא כ-5 קילומטרים.
רובה של התצורה קבור בתת-הקרקע, המקום היחיד שבו נחשף חתך ארוך וניכר של התצורה בפני השטח הוא בשוליים המזרחיים של הר סדום באזור מערת ארובותיים.